અા અંગેની વિગત એવી છે કે મૂળ રાજસ્થાનના બાડમેર તાલુકાના જશવંત ગામના રહીશ પ્રેમપ્રકાશ સરદારમલ પ્રજાપતિ (ઉં.વ.૩૩) તેમના પરિવાર સાથે થરાદમાં અાવેલી ધોરોવાસ સોસાયટીમાં રહેતા હતા અને થરાદની એસબીઅાઈ બેન્કમાં કેશિયર તરીકે ફરજ બજાવતા હતા. અા કેશિયર પ્રેમપ્રકાશ પ્રજાપતિએ મોડી રાતે દોઢ વાગ્યાના સુમારે પોતાના ઘરમાં જ અગમ્ય કારણસર પંખાના હૂક સાથે દુપટ્ટો બાંધી ગળેફાંસો ખાઈ અાત્મહત્યા કરી લીધી હતી. બનાવની જાણ થતાં પોલીસે તાત્કાલીક પહોંચી જઈ લાશને પીએમ માટે મોકલી અાપી ઝીણવટભરી તપાસ શરૂ કરી હતી પરંતુ પ્રેમપ્રકાશ પ્રજાપતિએ કરેલા અાપઘાત કરવા પાછળનું કોઈ ચોક્કસ કારણ હજુ સુધી પોલીસને જાણવા મળ્યું નથી.